صحابہ ؓ کی دولت ذاتی راحت و آسائش کے لیے نہ تھی ؛بلکہ جو جس قدر زیادہ دولت مند تھا اسی قدر اس کا دستِ کرم زیادہ کشادہ تھا ، حضرت عبد الرحمن ؓ کی فیاضی اور انفاق فی سبیل اللہ کا سلسلہ آنحضرت ﷺ کے عہد ہی سے شروع ہو چکا تھا اور وقتاً فوقتاً قومی مذہبی ضروریات کے لیے گراں قدر رقمیں پیش کیں ، سورۂ برأت نازل ہوئی اور صحابہ ؓ کو صدقہ وخیرات کی ترغیب دی گئی تو حضرت عبد الرحمن ؓ نے اپنا نصف مال یعنی چار ہزار پیش کیے ، پھر دو دفعہ چالیس چالیس ہزار دینا روقف کیے ، اس طرح جہاد کے لیے پانچ سو گھوڑے اور پانچ سو اونٹ حاضر کیے ۔
Entity: اللہ — Type: /person, /person/politician